ครม. เห็นชอบย้ายที่ตั้ง “ศูนย์ราชการ มหาดไทย” ไปบางลำพู วงเงินกว่า 5.5 พันลบ.
ครม. เห็นชอบย้ายที่ตั้ง “ศูนย์ราชการ มหาดไทย” ไปบางลำพู วงเงินกว่า 5.5 พันลบ.
ครม. เห็นชอบย้ายที่ตั้ง “ศูนย์ราชการ มหาดไทย” ไปบางลำพู วงเงินกว่า 5.5 พันลบ.
6 ต.ค. 2563

นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า คณะรัฐมนตรี (ครม.) วันนี้ (6 ต.ค.63) เห็นชอบเปลี่ยนแปลงสถานที่ดำเนินการก่อสร้างศูนย์ราชการ กระทรวงมหาดไทย จากแขวงวัดราชบพิธ เขตพระนคร กรุงเทพมหานคร เป็นในที่ดินราชพัสดุ แขวงบางลำพูล่าง เขตคลองสาน กรุงเทพมหานคร โดยมีเนื้อที่ประมาณ 18-0-17 ไร่
ทั้งนี้ สำนักงบประมาณได้ให้เห็นชอบความเหมาะสมของราคาค่าก่อสร้างศูนย์ราชการกระทรวงมหาดไทย ในวงเงิน 5,574,500,000 บาท โดยให้เบิกจ่ายจากงบประมาณรายจ่ายประจำปีงบประมาณ พ.ศ. 2563 จำนวนเงิน 900,395,900 บาท ผูกพันงบประมาณรายจ่ายประจำปีงบประมาณ พ.ศ. 2564 – 2568